Το *Δημητριάδης 505* (1958). Το αυτοκίνητο εκτίθεται σε μια Εμπορική έκθεση. Ο Δημητριάδης (δεξιά του αυτοκινήτου, με τα γυαλιά) και ο Υπουργός Βιομηχανίας, Κ. Νικόλαος Μάρτης (άκρα δεξιά) βρίσκονται επίσης στην έκθεση. Παρά το "ενδιαφέρον", αυτή η προσπάθεια δεν έλαβε κρατική στήριξη
Το *Attica 200* (1963), σε φωτογραφία σε παλιά συνοικία του Αιγίου.
Το όνομα **"Attica"** ήταν το εμπορικό σήμα των οχημάτων που παράγονταν από την *Bioplastic S.A.*, μια εταιρία η οποία αρχικά κατασκεύαζε σκάφη αναψυχής από φάιμπεργκλας. Η *Bioplastic* είχε ιδρυθεί στο Μοσχάτο, της Αθήνας από τον Γεώργιο Δημητριάδη, σημαντική μορφή στην ελληνική βιομηχανική ιστορία. 

Ο Γ. Δημητριάδης είχε σχεδιάσει και κατασκευάσει ένα ελαφρύ τετράτροχο επιβατηγό αυτοκίνητο (μοντέλο 505) το 1958, με την πρόθεση της παραγωγής. Ένας φόρος όμως που επιβλήθηκε ακριβώς τότε στα τετράτροχα αυτοκίνητα, περιόρισε την προοπτική επιτυχίας του αυτοκινήτου στην αγορά. Έτσι, προσανατολίστηκε στην παραγωγή τρίτροχων (φορολογούμενων ως "μοτοσικλετών" στην Ελλάδα) και το 1962 άρχισε την παραγωγή ενός μοντέλου κάτω από άδεια της Fuldamobil της Γερμανίας, με το όνομα *ATTICA 200* (καθώς ήταν πολύ πιο εύκολο για αυτοκίνητα, πιστοποιημένα στο εξωτερικό, να λάβουν πιστοποίηση για να παραχθούν στην Ελλάδα). Το αυτοκίνητο κατασκευάστηκε με μερικές αλλαγές από το αρχικό γερμανικό σχέδιο, αλλά αργότερα δύο διαφορετικές εκδόσεις cabriolet αναπτύχθηκαν από την ίδια την*Attica*. Κινητήρες 200 cm³ (από την *Sachs*, *Heinkel* , καθώς και κινητήρες που κατασκευάστηκαν από την ίδια την *Attica*) χρησιμοποιήθηκαν για τις διαφορετικές εκδόσεις του αυτοκινήτου. 

Το μοντέλο είχε αρκετή επιτυχία στην Ελλάδα και παραμένει αγαπητό μέχρι και τις μέρες μας. Άλλη μια ελληνική εταιρεία, η Alta, σύντομα διεκδίκησε μερίδιο αγοράς στην ίδια κατηγορία, παρουσιάζοντας ένα παρόμοιο όχημα το 1968, το Alta A200, που ήταν επίσης βασισμένο στη τεχνολογία της Fuldamobil, αλλά με σημαντικές τροποποιήσεις στο σχέδιο του αμαξώματος. Το *Attica 200*, πάντως, συνέχισε να παράγεται μέχρι το 1971. Το 1968 η *Bioplastic* χρησιμοποίησε το σχέδιο του *Attica 200* για την δημιουργία ενός ελαφρού τρίκυκλου φορτηγού με το εμπορικό σήμα *Delta* (όπου το πίσω μέρος του *200* είχε γίνει το εμπρός του *Delta !*) με μέτρια επιτυχία. 

Το *DIM 652* (1977). Ένα βραχύβιο μοντέλο που διαδέχθηκε το *Attica*.
Το 1965 το *Attica* είχε ήδη κάνει μια προσπάθεια να εισέλθει στην αγορά των τετράτροχων αυτοκινήτων, παρουσιάζοντας το *Carmel 12*. Το αυτοκίνητο κατασκευάστηκε με άδεια της ισραηλινής Autocars Co. Ltd. (η οποία, με τη σειρά της, είχε χρησιμοποιήσει την τεχνολογία της βρετανικής Reliant), με μικρή ελληνική προστιθέμενη αξία. Παρά τη διαφημιστική εκστρατεία, το αυτοκίνητο δεν πέτυχε και μόνο περίπου 100 *Attica Carmel 12* κατασκευάστηκαν. Το 1977 ο Δημητριάδης μετονόμασε την *Bioplastic* σε *DIM Motor* για να παραγάγει το DIM, ένα εντελώς καινούργιο επιβατικό αυτοκίνητο που σχεδιάστηκε και αναπτύχθηκε από την εταιρία. Το αυτοκίνητο παρουσιάστηκε στην Έκθεση Αυτοκινήτων της Γενεύης τον Μάρτιο του 1977, αλλά η παραγωγή περιορίστηκε σε ελάχιστα αντίτυπα.

Πηγές
-----

* L.S. Skartsis· G.A. Avramidis (2003). *Made in Greece*. Patras, Greece: Typorama.
* L.S. Skartsis (2012). *Greek Vehicle & Machine Manufacturers 1800 to present: A Pictorial History*. Marathon. ISBN 978-960-93-4452-4.
* G.N. Georgano, επιμ. (1982). *The New Encyclopedia of Motorcars, 1885 to Present*. New York: E.P. Dutton.

Εξωτερικοί σύνδεσμοι
--------------------

* Ιστότοπος με μπροσούρες αυτοκινητοβιομηχανιών (συμπεριλαμβανομένων και μοντέλων *Attica*)
* 1958 Dimitriadis 505 σε γερμανικό κατάλογο

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αυτοκινητοβιομηχανία στην Ελλάδα |
| --- |
|  |
| Εταιρείες | 

|  |  |
| --- | --- |
| Ενεργές | 
ΒΙΟΜΑΝ · Διάνα · ΕΛΒΟ · NAMCO · Replicar Hellas · Tropical · Όμιλος Επιχειρήσεων Σαρακάκη · Sfakianakis · Τανγκαλάκης-ΤΕΜΑΞ |
|  |
| Μη ενεργές | 
Attica · AK Hellas · Alta · AutoDiana · Άτλας · Αγρικόλα · Αυτοκινητοβιομηχανία Ελλάδος · Αυτομηχανική · C.AR · Balkania · ΒΕΤ · ΒΙΑΜΑΞ · ΕΒΙΑΜ · DIM · ΔΗΝΑΠ · Εμπορική Αυτοκινήτων · Ηρακλής · Θεολόγου · MAVA-Renault · ΜΕΒΕΑ · Μέγκο · Motoemil · Μπουχάγιερ Πάτρας · Neorion · Nissan-TEOCAR · PANCAR · Παντελεμίδης-ΤΙΤΑΝ · Πετρόπουλος · Pitsos · Ρεκόρ · ΡΩΣ · Scavas · ΣΤΥΛ ΚΑΡ · Τζεν |

 |
|  |
| Σχετικά θέματα | 
Διεθνής Έκθεση Οχημάτων των Αθηνών |

 |